בשדה ירוק
בשדה ירוק על גבעה תלולה; במקום רחוק, סוף דרך לא סלולה; בשדה ירוק, על גבעה תלולה; אהבת חיי ליפול עוד עלולה; על מרבד עלי עשב רוח; שם ישבנו לראות שקיעה; והייתה תחושה של תפוח; והיינו כל כך קרובים לנגיעה; בשדה ירוק, על גבעה תלולה; בושם אהבה נודפת וטלולה; בשדה ירוק על גבעה תלולה; אהבת חיי ליפול עוד עלולה; עדרים גלשו אל השוקת; על שפתי מפלי שיער; חלילים התחילו למשוך את; קו הרכס הרץ במעלה ההר; בשדה ירוק על גבעה תלולה; מגמה שקופה בהכרה צלולה; בשדה ירוק, על גבעה תלולה; פי תהום שחורה רובצת חלולה; בין הרים השמש שקעה לה; וירח עוד לא עלה; יפתי פתאום פחדה לה; אל תהום פעורה - כאילו צללה; היא נתנה לדעת לדעת; היא הפליאה להיוודע; ואני צמא דעת לגעת; עד לקצה הידיעה, אל תוך הלא נודע; בשדה ירוק על גבעה תלולה; במקום רחוק, סוף דרך לא סלולה; בשדה ירוק, על גבעה תלולה; אהבת חיי ליפול עוד עלולה; 